als_Latn dik_Latn sag_Latn
Një statujë gjigante, e cila mendohet se është 3.000 vjeçare është zbuluar në Kajro. Ajo është cilësuar si një nga zbulimet më të mëdha të bëra ndonjëherë.
Statuja është gjetur nga arkeologë nga Egjipti dhe Gjermania, të cilët e zbuluan atë në ujërat nëntokësore në një lagje të varfër të Kajros. Përveç shkëputjes së kokës nga pjesa tjetër e veprës së realizuar, ajo është e ruajtur në gjendje të mirë.
Studiuesit thonë që statuja, e cila është e gjatë 8 metra mund t’i përkasë Faraonit Ramses II, i cili sundoi Egjiptin më shumë se 3 mijë vjet më parë.
Të martën më telefonuan dhe më thanë që të jap lajmin e një zbulimi kolos, të zbulimit të një statuje mbreti, ndoshta e Ramses II, e gjitha e punuar nga një gur i rrallë dhe tejet i fortë, që zakonisht gjendet nëpër krateret e vullkaneve”, tha ministri Khaled al-Anani.
Ramsesi i Madh ishte faraoni i tretë i dinastisë së 19-të në Egjiptin e lashtë dhe besohet se ka udhëhequr vendin për 66 vite, nga viti 1279 para Erës Sonë deri në vitin 1213 pas saj. Edhe arkeologët mendojnë se statuja i takojnë Ramses II, ndërsa sipas historianëve ai është autor i një sërë ekspeditash ushtarake, që çuan në zgjerimin e kufijve të Egjiptit nga Siria e sotme deri në Nubi (Sudani i Jugut).
als_Latn als_Latn als_Latn als_Latn als_Latn